পহেলগাঁও কাণ্ডে ভারতের কড়া জবাবের পর হুঙ্কার পাক মন্ত্রীদের!

ওয়েব ডেস্ক: পহেলগাঁওয়ে (Pahalgam) জঙ্গি হামলায় প্রাণ হারিয়েছেন ২৬ জন। ইতিমধ্যেই, বিশ্বজুড়ে উঠেছে নিন্দার ঝড়। গতকাল অর্থাৎ বুধবার রাতে ভারতীয় সরকারের পক্ষ থেকে সাংবাদিক বৈঠক করে পাকিস্তানের বিরুদ্ধে কড়া মোনভাব গ্রহণ করা হয়। বন্ধ করা হয় সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। ভারতে থাকা সব পাক নাগরিকদের আগামী ৪৮ ঘন্টার মধ্যে ভারত ছাড়ার নির্দেশ দেওয়া হয়েছে।

আর এই ঘটনার পরেই পাকিস্তানের প্রাক্তন মন্ত্রী চৌধুরী ফাওয়াদ হুসেন ভারতকে দিলেন হুঁশিয়ারি। বললেন, ‘ ভারত যদি পাকিস্তানকে আক্রমণ করে বা ফের হুমকি দেয় তাহলে নিজেদের দেশ কীভাবে রক্ষা করতে হয়, তা তাঁরা জানে’।

আরও পড়ুন: পহেলগাঁও কাণ্ডে কড়া জবাব ভারতের

উল্লেখ্য, পহেলগাঁওয়ে জঙ্গি হামলার ঘটনায় ইতিমধ্যেই পাকিস্তানি যোগের কথা সামনে এসেছে। আর তারপরেই ভারতের পক্ষ থেকে গ্রহণ করা হয়েছে বেশ কিছু কড়া পদক্ষেপ। পাকিস্তানের প্রাক্তন মন্ত্রী চৌধুরী ফাওয়াদ হুসেন এক্স হ্যান্ডেলে লেখেন, “পাকিস্তান রাজনৈতিকভাবে বিভক্ত, কিন্তু আমরা একটি জাতি হিসেবে ঐক্যবদ্ধ। যদি ভারত আমাদের উপর আক্রমণ করে বা হুমকি দেয়, তাহলে সমস্ত গোষ্ঠী – পিএমএল-এন, পিপিপি, পিটিআই, জেইউআই এবং অন্যান্যরা – আমাদের মাতৃভূমি রক্ষার জন্য পাকিস্তানের পতাকার নীচে একত্রিত হবে”।

Pakistan is politically divided , but we stand united as a nation. If attacked or threatened by India, all groups—PML-N, PPP, PTI, JUI, and others—will rally together under the Pakistani flag to defend our homeland. #Pakistan

— Ch Fawad Hussain (@fawadchaudhry) April 23, 2025

পাশাপাশি তিনি আরও বলেন, , ‘ভারতীয় মন্ত্রিসভা তার নিরাপত্তা সভা শেষ করেছে। আশা করি মাথা ঠান্ডা রাখবেন তাঁরা। কর্তৃপক্ষ মিডিয়া-প্ররোচিত যুদ্ধের উগ্রবাদের কাছে নতি স্বীকার করে লক্ষ লক্ষ জীবনের ঝুঁকি নেবে না সেটাই আশা করছি।’

দেখুন অন্য খবর